Etna stasjon

Etna stasjon er en nedlagt jernbanestasjon i bygda Leirskogen på den nedlagte Valdresbanen i Sør-Aurdal kommune i Innlandet fylke. Stedet hadde tidligere betydelig trafikk med post, butikk og tømmervirksomhet.

Den opprinnelige stasjonsbygningen ble oppført i 1903; den er solgt og flyttet. I 1940 ble en vokterbolig flyttet fra Midtstigen holdeplass på Numedalsbanen og tatt i bruk som stasjonsbygning ved Etna. (I sluttrapporten for Numedalsbanen stod det at det var Lampeland vokterbolig som ble flyttet, men det er feil − den bygningen står der fortsatt sterkt ombygget.Brev av 19. september 1939 fra NSB Drammen distrikt til NSB Hovedstyret om salg av Midtstigen vokterbolig til NSB Oslo distrikt))

Stedet ligger ved fylkesvei 2464 mellom Breidablikk i Sør-Aurdal og Madslangrud i Etnedal. Ved Breidablikk er det et veiskille mot fylkesvei 219 mellom Bagn og Bruflat. Ved Madslangrud er det et veiskille mot fylkesvei 33, som går vestover mot Aurdal og østover mot Dokka.

 Referanser 

 Litteratur 





 Eksterne lenker 

Kategori:Samferdsel i Sør-Aurdal
Kategori:Nedlagte jernbanestasjoner i Norge
Kategori:Jernbanestasjoner på Valdresbanen
Kategori:Jernbanestasjoner åpnet i 1904
Kategori:1904 i Norge
Kategori:Jernbanestasjoner nedlagt i 1989
Kategori:Byggverk i Sør-Aurdal